ઔડામાં ત્રણેક વર્ષ પહેલાં બી. આર. દોશી નામના કાર્યપાલક ઇજનેર નિવૃત્ત થયા બાદ તેમને કોન્ટ્રાક્ટ પર રખાયા હતા. આ ઉચ્ચ અધિકારીના અનુભવનો નિચોડ વિવિધ પ્રોજેક્ટોમાં ઔડા લેતું રહ્યું હતું. દરમિયાન અત્યારના કાર્યપાલક ઇજનેર એ. કે. પાઠક સેવા નિવૃત્ત થતાં અનુભવી અધિકારીના મામલે ઔડામાં શૂન્યાવકાશ છવાયો છે. ઔડાના સત્તાવાળાઓએ હવે કોન્ટ્રાક્ટ આધારિત કોઇ અધિકારીની સેવા લેવાને બદલે કન્સલ્ટન્ટની સીધી નિમણૂક પર વધારે ભાર આપ્યો છે.